Mihadarati Mvita imezidi

Mihadarati Mvita izimwe 
HATUA madhubuti inapasa kuchukuliwa kukomesha kero la dawa za kulevya katika eneo bunge la Mvita, Kaunti ya Mombasa. 
Hii ni kwa sababu ni katika eneo hilo ambako tatizo hili limekita mizizi zaidi huko Pwani huku vijana wenye umri wa miaka 35 kwenda chini wakiathirika zaidi. 
Hali hii imepelekea ongezeko la visa vya uhalifu kama vile wizi wa kimabavu kwa sababu vijana hawana njia mbadala za kupata hela. 
Serikali Kuu na ile ya Kaunti ya Mombasa zinapasa kubuni mikakati ya kudumu ya kumaliza uraibu wa dawa za kulevya eneo hili ili kizazi cha sasa kisiangamie.